Den Norske Frimurerorden

**Den Norske Frimurerorden** ble etablert 24. juni 1891 av seks frimurerloger. Ordenen arbeider etter «det svenske system», og har en klar kristen profil. Den eldste av de seks frimurerlogene ble grunnlagt 24. juni 1749 på Ladegårdsøens Hovedgård, bedre kjent som Bygdø Kongsgård. Logens navn var St. Olai Loge, oppkalt etter Olav den hellige. 

For å bli medlem må man være fylt 21 år, være mann med godt omdømme og med en ordnet økonomi, gi sin tilslutning til den kristne tro (uten at det stilles krav til spesielle dogmer eller retninger) og bli anbefalt av minst to frimurere.

Det svenske system består av elleve grader og arbeider i tre skifter. St. Johanneslogene, som også kalles «det blå frimureri», arbeider i de tre første gradene. St. Andreaslogene, som også kalles «det røde frimureri», arbeider fra fjerde til sjette grad. De seks høyeste gradene (kapitelgradene) omfattes av stewardslogene, provinciallogene og Den Norske Store Landsloge. Stewardsloger av andre orden arbeider i syvende grad, mens stewardsloger av første orden arbeider i syvende og åttende grad. Provinciallogene arbeider fra syvende til tiende grad, og styres av en provincialmester av ellevte grad. Ellevte grad tildeles også alle brødre som er valgt inn i «Det Høye Råd», samt en rekke av ordenens høyeste embetsmenn. Stormesteren blir valgt av «Det Store Råd» som består av alle brødre med XI grad.

«Stamhuset» ved siden av Stortinget i Oslo er ordenens hovedsete. Her ligger Den Norske Store Landsloge og her har ordenens stormester, samt «Det Høye Råd» sine kontorer. Ordenen hadde anslagsvis 14 500 medlemmer i 2022.

## De eldste losjene i Norge

### Losjen «St. Olai» (1749)
Den første frimurerlosjen i Norge var St. Olai Loge. Mange losjer i frimurerordenen har denne losjen som moderlosje. I 1780 skiftet losjen navn til ''St. Olaus til den hvide Leopard''.

St. Olai Loge ble grunnlagt i 1749 i Christiania av Grev Christian Conrad Danneskiold-Laurvig, sannsynligvis med den danske Kong Fredrik V tilstede. Moderlosjen til St. Olai Loge er den danske losjen *St. Martin*, og losjen var frem til 1818 underlagt logedirektoriet i København.

Inntil 1782 praktiserte St. Olaus t.d.h. Leopard høygradene i Den strikte observans og deretter i Det rektifiserte system. I 1818 ble losjen underlagt ''Den Svenska Stora Landslogen'' / ''Svenska Frimurare Orden''. Deretter innførte St. Olai Det svenske system.

### Kapitlet Dovre av den Hellige Kongelige Bue (1784–1803)
Uavhengig av St. Olaus til den hvide Leopard eksisterte kapittelet Dovre i årene 1784&ndash;1803 i Christiania. Kapitlet praktiserte Royal Arch, som er det eneste høygradssystemet «Den Engelske Storlosje» anerkjenner.

Kapitlet Dovre ble grunnlagt av Conrad Clausen, eier av Bærums Jernverk, verkseier Haagen Nilson og Peter Vogt Nilson. Grunnleggerne hadde en patent fra den engelske storlogen som i 1751 ble grunnlagt i opposisjon mot den første engelske storlosje fra 1717. Patentet var datert den 21. august 1784, og logen ble innviet den 6. desember 1784.

Kapitlet hadde 24 medlemmer. Bernt Anker, som også var ordførende mester i St.Olaus t.d.h. Leopard, var i denne forbindelse utnevnt til *Superintendant for Holy Royal Arch in Denmark and Norway*. Andre sentrale medlemmer var Peder Anker, Peter Collett, John Collett og jurist Enevold Falsen.

I Den Norske Frimurerordens museum finnes et skjødeskinn fra kapitlet Dovre, som har tilhørte Bernt Anker.

### Den Norske Store Landsloge (1891)
Den Norske Frimurerorden ble opprettet under navnet «Den X frimurerprovins» den 24. juni 1891, og bestod da av fire St. Johannesloger, en St. Andreasloge og en Stewardsloge av første orden.

Stewardsloge nr. 1 av første orden (VII-VIII grad) ble grunnlagt i 1856, underlagt Sverige som den IX frimurerprovins, og med Carl XV som stormester eller Viseste Salomo Vicarius (V.S.V.).

I 1870 ble stewardslogen opphøyet til provincialloge.

Den 24. juni 1891 ble provinciallogen opphøyet til Den Norske Store Landsloge. Norge ble da «den X frimurerprovins» med kong Oscar II som V. S. V. i både den IX (Sverige) og X provins (Norge).

## Den Norske Frimurerorden (1937)

Den 18. mars 1937 ble «Den X frimurerprovins» omdøpt til «Den Norske Frimurerorden». Ordenen omfatter per 2026 96 losjer, 1 deputasjonslosje og 26 broderforeninger. Broderforeningene arbeider etter de samme retningslinjer som losjene, men kan ikke oppta nye medlemmer direkte. I tillegg finnes det per 2026 34 frimurergrupper som først og fremst har sosiale sammenkomster med foredrag, med svært enkle seremonielle innslag. Det finnes også 19 Fiducia-grupper (grupper for eldre og enker).

## Fiducia
Fiducia er et velferdstilbud for å opprettholde sosial kontakt, enten i form av møter i logens lokaler eller reiser alene eller i grupper. Den Norske Frimurerorden tilbyr dette til enker av frimurere og eldre frimurere. Den enkelte losje bestemmer hvordan virksomheten skal ordnes. Navnet Fiducia er hentet fra Ordenens valgspråk.

## Humanitære St. Johannesloger i Norge (1881&ndash;1960)

Svenske frimurere mottok et Anerkjennelses-dekret fra London i 1770 for Sverige og dets besittelser. Da unionen mellom Sverige og Norge ble opprettet i 1814, påberopte svenske frimurere seg enerett på å opprette losjer i Norge.

Den 16. desember 1881 ble St. Johanneslosjen St. Olaf til det gjenreiste Tempel dannet i Trondheim uavhengig av «den IX provins», Sverige. Utbryterne anerkjente intet svensk monopol på å opprette losjer i Norge. Det gjorde heller ikke tyske storlosjer. Utbryterne ble tildelt et Konstitusjonspatent av storlosjen «Zur Sonne» i Bayreuth.

Det oppstod således en organisasjonsmessig splittelse i Norge mellom losjene under svensk jurisdiksjon og de nye humanitære losjene under tysk jurisdiksjon.

Den tyske storlosjen «Zur Sonne» opprettet følgende humanitære losjer i Norge:

Den Svenska Store Landslogen oppga kravet om hegemoni i Norge (sprengelretten) i 1898, og anerkjente de nystiftede St. Johannes-losjer som likeverdige med sine egne.

I 1920 ble Den Norske Storloge «Polarstjernen» opprettet som en fri og autonom storloge for St. Johannesgradene og i 1947 ble storlogen «Polarstjernen» tilsluttet Den Norske Frimurerorden og dens medlemmer fikk adgang til å innvies i Den Norske Frimurerordens St. Andreas- og Stewardloger. «Polarstjernen» ble oppløst som egen organisasjon i 1960, og arbeidet etter dette i de samme seremonielle rommene som de øvrige lofene benytter. Unntaket er i Oslo hvor det ble bygget ny logesal i 1960/61 for de tre Polarstjernelogene i tredje etasje av «Stamhuset». 
Polarstjernelogene har fått lov til å arbeide med ritualer som avviker noe fra ritualene i de andre St. Johannes logene.

## Frimurerordenens arkiver
Hitler nedla forbud mot frimureriet, og under den tyske okkupasjonen av Norge ble frimurerordenen forbudt i 1940, og verdiene beslaglagt. Det var en stor formue som her kom tyskerne til gode, mens kunst, bøker og arkiver ble registrert og fraktet med tog til Tyskland. I Norge lyktes det bare å berge frimurerarkivet i Trondheim («polararkivet»). Godsvognen som stod ferdig pakket med arkiver, ble frakoblet det sørgående toget før dette forlot stasjonen, og arkivet gjemt unna i Trøndelag. I mai 1945 sendte Stalin trofébrigader til Tyskland, museumsfolk i uniform som sikret seg kulturverdier og sendte dem til Moskva. Det norske frimurerarkivet kom dermed i KGBs eie, ble lagret i et nytt arkivbygg reist av tyske krigsfanger, og utgjorde pr 2015 en del av det russiske militære statsarkiv, tilhørende det russiske innenriksdepartementets etterretning. Riksarkivet ba UD om bistand til å få arkivet tilbake til Norge. Store deler av innholdet skulle da tilfalle Riksarkivet og være tilgjengelig for forskere. Riksarkivet garanterte for fremtidig bevaring i nært samarbeid med russiske arkivmyndigheter og startet arbeidet med å frakte det tilbake til Norge. Helge Bjørn Horrisland var frimurerhistorikeren i Kristiansand som i årevis arbeidet med saken; og en dag dukket det opp en mann som fortalte at det sto 13 trailere med frimurerpapirer fra Moskva utenfor.

Horrisland fikk også gjennomgå Himmlers «heksebibliotek», funnet på et lager utenfor Praha og tilhørende det tsjekkiske nasjonalbiblioteket. Der hadde det stått urørt siden tidlig 50-tall. Rundt 6&nbsp;000 av de 13&nbsp;000 kontrollerte bøkene viste seg å stamme fra det sentrale frimurerbiblioteket i Oslo. Fra 1935 hadde Himmler 14 forskere i sving i over 260 biblioteker og arkiver på leting etter spor etter hekseprosessene.Hannah Miriam Kolås: «Stjålet nazibokskatt gjenfunnet etter 65 år», NRK 16. mars 2016

## Den Norske Frimurerorden i dag
Den Norske Frimurerorden har anslagsvis rundt 17&nbsp;000 medlemmer (2015). Den har en kristen profil. Ordenen offentliggjorde tidligere medlemslister i *Frimurermatrikkelen*, men dette opphørte etter innføringen av GDPR. Under unionen med Sverige var den svensk-norske kongen ordenens Viseste Salomos Vicarius (V.S.V.) som tilsvarer dagens stormesterembete. Johan Gottfried Conradi tok over etter Oscar II i 1905. I annen halvdel av 1900-tallet var Bernhard Paus den mest betydningsfulle stormesteren. Nåværende stormester er Frode Olsbø, som ble valgt 12. november 2024. De som velges til embetet som stormester, kan sitte til de er 77 år gamle.

## Grader og embetstitler

Den Norske Frimurerorden praktiserer det svenske system. Ordenens tre første grader praktiseres i Verdige St. Johannesloger, også kalt «det blå frimureri». Disse gradene er felles for det internasjonale frimureri. Av historiske årsaker avviker likevel St. Johannes-frimureriet i Norge noe fra blant annet Englands forente storloge.

Høygradene har sin opprinnelse i den strikte observans, Starcks klerikat, det rektifiserte system og Eckleffs system. Deres legender fører frimureriets opprinnelse tilbake til tempelridderordenen, rosenkorsordenen og Skottland.

St. Andreasgradene praktiseres i «Lysende Skotske St. Andreasloger», også kalt de «røde losjer». St. Andreasgradene knyttes noen ganger til Tistelordenen, som ifølge sine statutter går tilbake til 800-tallet under navnet «Andreasordenen». I embetskjedet til Ordførende Mester finnes 9 Andreaskors med en krans av tistler og Tistelordenens valgspråk *NEMO ME IMPUNE LACESIT* (ingen krenker meg ustraffet). En annen legende forteller at apostelen Andreas led martyrdøden under korsfestelsen. St. Andreas er Skottlands skytshelgen, og i Eckleffs system kalles disse gradene for «skotske grader».

Kapittel-gradene praktiseres i Stewardsloger av 2. orden (VII grad), Stewardsloger av 1. orden (VII &ndash; VIII grad), Provincialloger (VII &ndash; X grad) og Den Norske Store Landsloge (XI grad). I likhet med den strikte observans bygde kapittelet opprinnelig på legenden om frimureriets «ukjente ledere». Denne ble kalt «Viseste Salomo», og Stormesterens tittel frem til 1937 var «Viseste Salomos Vikarius» (V.S.V.).

Kapittel-gradene knytter frimureriets opprinnelse til tempelridderordenen. Før sin død i 1314 hadde deres siste stormester Jacques de Molay, ifølge legenden, videreført frimureriet til nevøen Beaujeu, som bevarte frimureriet blant tempelriddere som flyktet til Skottland under forfølgelsene i Frankrike. I Eckleffs system går legenden ut på at tempelridderne videreformidlet en esoterisk lære som frimurere, som «skotske akasie-brødre» (Tistelordenen) og som rosenkorsere. Legenden er ikke akseptert av Englands forente storlosje.

### Ordenens Høye Råd
Det Høye Råd utgjør ordenens høyeste embetsmenn (ordensofficianter), og består av ni verdslige embetsmenn, to geistlige og fire provincialmestre. Alle ordenens høyeste embetsmenn innehar XI grad.

### Den Norske Store Landsloge
embetsmennene i Den Norske Store Landsloge består av 12 storofficanter med XI grad, 7 overofficianter med X grad, 7 alminnelige officianter med IX grad og 5 underofficianter med VIII grad.

### Provinciallogene
Hver Provincialloge styres av en Provincialmester, med en Deputert Provincialmester som varamann. Hver losje har 14 officianter, hvorav 6 er overofficianter, 3 alminnelige officianter og 5 underofficianter. De 6 overofficiantene er:

### Embetsmenn
I tillegg til Ordførende Mester, er 7 embetsmenn felles for alle loger:

St. Andreaslogene og Stewardlogene har i tillegg to embetsmenn:

Den siste embetstittelen er felles for St. Johanneslogene og St. Andreaslogene:

### Tjenestetid innen de forskjellige gradene

## Forholdet til andre ordener
Det finnes også andre lukkede ordener i Norge, deriblant Tempelridderordenen, Mariaordenen, Ordenen Riddere av det hvite kors, Druidordenen, Le Droit Humain, Den Norske Odd Fellow Ordenen og Rosenkorsordenen A.M.O.R.C.. I noen tilfeller leier de lokaler av Den Norske Frimurerorden.

## Kritikk av Den Norske Frimurerorden
Den 27. oktober 2008 viste TV 2 en dokumentar, der tidligere frimurere kritiserte ordenen. Roger Aase (tidligere frimurer av IX grad) hevdet at de som stiller kritiske spørsmål ved ordenen blir frosset ut som fiender. Han forteller også om fordeler ved å være medlem, som da han ble stoppet av politiet for å kjøre for fort. Politibetjenten som stoppet ham var losjemedlem, og han slapp å betale boten. Han hevdet at dette var vanlig blant frimurere.

Aase hevdet at medlemmer i politiet sjekker om nye medlemmer har plettfri vandel, noe som er et krav for å bli medlem. Leder for Politiets Fellesforbund, Arne Johannessen, mener dette er problematisk: *«Det er jo rimelig klare regler når du skal gå inn å søke i et politiregister og hva det skal brukes til, så det må jeg si jeg reagerer på.»* Pressetalsmann for Den Norske Frimurerorden, Helge Qvigstad, benektet at losjens politifolk sjekker vandelen til nye medlemmer i politiets register. Det som sjekkes er referanser som søkeren selv oppgir, ifølge Qvigstad, som ikke vil kommentere enkelttilfeller som Roger Aase.

Jan Borgen i Transparency International mener at politifolk ikke bør være medlemmer, fordi det kan skade politiets arbeid: «Når du er underkastet av et til de grader hierarkisk system, så vil da vurderingsevnen svekkes, det er jeg helt overbevist om».

Den Finance Credit-dømte Trond Kristoffersen (tidligere III grad) hevdet i dokumentaren at frimurerne er usunn nettverksdannelse. Også den tidligere makkeren Torgeir Stensrud (tidligere X grad) har bakgrunn som frimurer. Det hadde også tingrettsdommer Torstein Hellesnes, som avsa dommen i saken mot Kristoffersen. Mange frimurere var ansatte i Finance Credit, og et stort antall frimurere hadde kontrakter med selskapet. Kristoffersen mente at det norske samfunnet er naive i forhold til frimureriet: *«Jeg stiller meg forundret over at norsk rettsvesen i sin visdom og allmektighet ikke har kommet opp med noen retningslinjer. En frimurerbroder som dommer, som forsvarer, som aktor, er de hildet til å føre en rettssak»*, sa Kristoffersen, som syntes det var betenkelig at en frimurerbroder skulle lede rettssaken mot to andre brødre. Torstein Hellesnes avviste påstandene og hevdet at det ble tatt en rettslig avgjørelse på at han ikke var inhabil. Han uttalte videre at han kjente verken Stensrud eller Kristoffersen fra før, og ikke visste at sistnevnte var frimurer før saken kom opp.

I 2013 varslet en politimann om straffesaker som hadde blitt trenert eller fått utfall i lave straffer, i forbindelse med at tiltalte, etterforskere og dommere var frimurere.

## [[Stormester]]e

## Se også
* Frimureri
* Det svenske Frimurersystem
* St. Johannesloge

## Referanser


## Eksterne lenker
* 
*